Fliek oor treffer-seksboek kom in 2014 | Nuus24
Los Angeles – Universal Pictures het bevestig dat die rolprentweergawe van die trefferboek Fifty Shades of Grey in Julie 2014 op die silwerdoek sal wees.Adam Fogelson, die voorsitter van Universal Pictures, het gesê die skrywer E.L. James se topverkoper is tans sy nommer-een-prioriteit."Ek dink daar is goeie vrae oor hoe hierdie boek as fliek sal werk. Ek wil vir jou sê dat dit 'n topprioriteit vir ons is. Dit is selfs moontlik dat ons dit middel volgende jaar al kan vrystel," het Fogelson tydens 'n onderhoud met The Hollywood Reporter gesê.Intussen het NME.com berig dat Mila Kunis die gunsteling is om die hoofrol van Anastasia Steele in die fliekweergawe te vertolk.Henry Cavill en Ian Somerholder is die gunstelinge om die rol van die miljardêr Christian Grey te speel.Fogelson het egter gerugte ontken Angelina Jolie genader is om in die regisseurstoel vir die rolprent te wees. Universal en Jolie is tans in gesprekke oor die Tweede Wêreldoorlog-drama Unbroken.– Volg Nuus24 op Twitter Lees meer oor: mila kunis | ian somerhalder | bekendes VOLGENDE OP NUUS24X